OpenLLM-France/wikimedia huggingface dataset:
# Buztanikara zitrino

Buztanikara zitrinoa (Motacilla citreola) Motacilla generoko animalia da. Hegaztien barruko Motacillidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Motacilla
* Motacillidae

## Kanpo estekak

* World Bird Names
* Datuak: Q206540
* Multimedia: Motacilla citreola / Q206540
* Espezieak: Motacilla citreola
# Buztanbeltz (hegaztia)

    Artikulu hau hegaztiari buruzkoa da; beste esanahietarako, ikus «Buztanbeltz».
Buztanbeltz (Cercomela melanura) Muscicapidae familiako hegazti paseriformea da, iparraldeko Afrikan, Ekialde Hurbilean eta Arabian bizi dena.

## Erreferentziak

* ↑ Andrews, Ian J. (1995) The Birds of the Hashemite Kingdom of Jordan

## Kanpo estekak

* Datuak: Q247159
# C1 klorofila

c1 klorofila klorofilaren formetako bat da. Kolore marroixka edo urrea du eta pigmentu gisa har daiteke. Organismoari argia kudeatzea uzten dio, baina ez du erabiltzen fotosintesian bertan.

## Kanpo estekak

* Datuak: Q2620265
# C/2021 A1 (Leonard)

C/2021 A1 (Leonard) periodo luzeko kometa bat da. 2021ko urtarrilaren 3an Mount Lemmon Behatokitik G. J. Leonardek aurkitu zuen, bere perihelioa baino urtebete lehenago, kometa oraindik Eguzkitik 750 milioi kilometrora zegoenean. Distantzia horretara, Jupiterren orbitan, metanolaren eta uraren antzigar lerroa dago; hortik aurrera, sublimazioa hasten da. 2021ean aurkitutako lehenengo kometa izan zen, eta orbita erretrogradoa du.
2021eko abenduaren 12an kometa Lurretik 0,233 Unitate Astronomikora pasa zen, 34,9 milioi kilometro eta abenduaren 18an Artizaretik 4,2 milioi kilometrora. Bere perihelioa 2022ko urtarrilaren 3an izango da. Baliteke 2021eko abenduan begi-hutsez ikusi ahal izatea, 4ko itxurazko magnitudearekin; edonola ere, prismatikoekin ikusteko moduko kometa izango da.
2021eko abenduaren 6an Arcturus izarretik 5 gradura baino ez da egongo. Abenduaren 14an Eguzkitik 14,7 gradura egongo da eta, hortik aurrera, errazagoa izango da ikustea Hego Hemisferiotik. Baliteke, denbora horretan, 1 magnitude arteko distira izatea.
C/2021 A1 kometa Neptunoren barruko orbitan izan da 2009ko maiatzetik. 1950eko garai bat erabiliz, kometa Eguzki Sisteman sartu baino lehenago, bere orbitaren kalkulu barizentrikoak dio 80.000 urteko orbita-periodoa duela. Horrela, kometak 40.000 urte inguru daramatza Eguzkirantz gerturatzen, 3.700 Unitate Astronomikoko distantziatk (550.000 milioi kilometro). Perihelioaren ostean kometa Eguzki Sistematik kanporatuko da. Orbita barizentrikoa hiperbolikoa izango da 2022ko irailera arte.

## Erreferentziak

* ↑ «MPEC 2021-A99 : COMET C/2021 A1 (Leonard)» minorplanetcenter.net (Noiz kontsultatua: 2021-12-02).
* ↑ Chandler, Colin Orion; Kueny, Jay K.; Trujillo, Chadwick A.; Trilling, David E.; Oldroyd, William J.. (2020-04-01). «Cometary Activity Discovered on a Distant Centaur: A Nonaqueous Sublimation Mechanism» The Astrophysical Journal Letters 892 (2): L38. doi:10.3847/2041-8213/ab7dc6. ISSN 2041-8205. (Noiz kontsultatua: 2021-12-02).
* ↑ «Small-Body Database Lookup» ssd.jpl.nasa.gov (Noiz kontsultatua: 2021-12-02).

## Kanpo estekak

* Datuak: Q104773105
* Multimedia: C/2021 A1 (Leonard) / Q104773105
# C/2023 A3 (Tsuchinshan–ATLAS)

C/2023 A3 (Tsuchinshan–ATLAS) Oorten hodeiko kometa bat da, Txinako Mendi Gorrindoleko Behatokiak 2023ko urtarrilaren 9an aurkitua, eta ondoren Hego Afrikako ATLAS behatokiak 2023ko otsailaren 22an. Kometaren perihelioa 0,39 unitate astronomikokoa izan zen, 2024ko irailaren 27an, eta hortik aurrera begi hutsez ikusteko aukera egon zen.

## Orbita

Kometak orbita erretrogradoa du, 139ºko makurdura axialarekin. Perihelioa 2024ko irailaren 27an izan zen, Eguzitik 0,391 unitate astronomikora. Lurretik gertuen 2024ko urriaren 12an pasako zen, 0,47 unitate astronomikora. Kometa ez da Eguzki-sistemako gasezko erraldoietatik gertu pasatzen, eta Eguzkiari oso ahul lotutako orbita egiten du. Ibilbidea hiperbolikoa denez, baliteke etorkizunean Eguzki-sistematik kanporatua izatea. 2237an Eguzkitik 200 unitate astronomikora izango da.
* Kometaren ibilbidea zeruan 2024ko irailean.
* Kometaren ibilbidea zeruan 2024ko urrian.

## Erreferentziak

* ↑ «MPEC 2023-D77 : COMET C/2023 A3 (Tsuchinshan-ATLAS)» minorplanetcenter.net (Noiz kontsultatua: 2024-10-01).
* ↑ (Ingelesez) «Can you see Comet A3 Tsuchinshan-ATLAS with the unaided eye?» earthsky.org 2024-09-29 (Noiz kontsultatua: 2024-10-01).

## Kanpo estekak

* Datuak: Q116946460
* Multimedia: C/2023 A3 (Tsuchinshan–ATLAS) / Q116946460
# C. Walton Lillehei

Clarence Walton Lillehei (Minneapolis, Minnesota, 1918ko urriaren 23a - 1999ko uztailaren 5a) estatubatuar kirurgialaria izan zen. Pertsona bati bihotza irekita ebakuntza egin zion lehen kirurgialaria da. 1954ko martxoaren 26an izan zen hori. Zirkulazio gurutzatuaren teknika erabili zuten horretarako; ebakuntza egin behar zitzaion gaixoari hodi batzuen bidez emaile baten odola etengabe iritsarazi zioten, zuzenean odol-hodietara, bihotzetik pasatu gabe. Ebakuntza oso ondo atera zen arren, gaixoa handik egun batzuetara hil zen pneumoniaz. Hala ere, hurrengo ebakuntzetarako oinarriak jarri zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q358046
# C/1925 F1

C/1925 F1 kometa (formalki C/1925 F1 (Shajn-Comas Solá) ez aldiroko kometa bat da, orbita hiperboliko bat duena. Kometa hau Grigori Abramovitx Shajn errusiar astronomoak aurkitu zuen 1925eko martxoak 22an eta Josep Comas i Solà kataluniarrak hurrengo egunean.

## Kanpo estekak

* Datuak: Q3648289
# C/2020 F3 (NEOWISE)

C/2020 F3 (NEOWISE) edo NEOWISE kometa orbita ia-parabolikoa duen kometa erretrogrado bat da. 2020ko martxoaren 27an aurkitu zen NEOWISE espazio-teleskopioarekin. 2020ko uztailaren 3an iritsi zen periheliora. 2020ko ekainaren 10ean bere itxurazko magnitudea 7 zen, eta egunez egun distira irabazten joan zen, ahalik eta uztailaren hasieran begi hutsez ikusten aukera egon zen.
2020ko ekainaren 22an SOHO LASCO C3 satelitearen eremuan sartu zen, 3ko magnitudearekin. Uztailaren 1ean bere magnitudea +1 zen, eta baliteke 0ra iristea perihelioan, C/2020 F8 (SWAN) kometak lortutakoa baino gehiago. Bi isats garatuko dituela espero da, bata hautsarena, gasezkoa bestea.
Kometa Eguzkitik 20º baino gutxiagora egongo da 2020ko ekainaren 11tik uztailaren 9ra bitarte. Lurretik gertuen uztailaren 23an pasako da, 0,69 Unitate Astronomikora (103 milioi kilometro). Perihelioko pase honen ondorioz, bere periodoa 4.500 urtetik 6.800era igaroko da.

## Erreferentziak

* ↑ «C/2020 F3 ( NEOWISE )» www.aerith.net (Noiz kontsultatua: 2020-07-07).
* ↑ «COBS - Comet observers database» cobs.si (Noiz kontsultatua: 2020-07-07).
* ↑ «https://twitter.com/michalkusiak/status/1275071305482563592» Twitter (Noiz kontsultatua: 2020-07-07).
* ↑ (Ingelesez) Dickinson, David. (2020-06-30). «Comet F3 NEOWISE May Perform in July» Universe Today (Noiz kontsultatua: 2020-07-07).
* ↑ «HORIZONS Web-Interface» ssd.jpl.nasa.gov (Noiz kontsultatua: 2020-07-07).

## Kanpo estekak

* Datuak: Q90776919
* Multimedia: C/2020 F3 (NEOWISE) / Q90776919
# C/2022 E3 (ZTF)

C/2022 E3 (ZTF) Oorten hodeian jatorria duen iraupen luzeko kometa da. Zwicky Transient Facility (ZTF) teleskopioak aurkitu zuen 2022ko martxoaren 2an. Kometak distira berde nabarmena du nukleoaren inguruan, eguzki-argiak karbono diatomikoan eta zianogenoan eragiten baitu; horregatik deitzen zaio kometa berdea.
Kometaren izendapen sistematikoa C-rekin hasten da, aldizkako kometa ez dela adierazteko, eta "2022 E3" esan nahi du 2022ko martxoaren lehen erdian aurkitutako hirugarren kometa izan zela.
Kometaren nukleoa gutxi gorabehera kilometro bateko tamainan kalkulatu zen, 8,7 orduan behin biratuz. Haren hauts- eta gas-isatsak milioika kilometrotan hedatzen dira, eta, 2022ko urtarrilean, hirugarren kontra-isats bat zuela ikusi zen.
Kometa 2023ko urtarrilaren 12an iritsi zen bere periheliora, 1,11 AUko distantziara (166 milioi kilometro), eta Lurrarekiko hurbilpenik handiena 2023ko otsailaren 1ean izan zen, 0,28 AUko distantziara (42 milioi km.). Kometa 5. magnitudera iritsi zen, eta begi hutsez ikus daiteke zeru ilunenetan, ilargirik gabe.

## Erreferentziak

* ↑ Bolin, B.. (21 March 2022). «MPEC 2022-F13 : COMET C/2022 E3 (ZTF)» Minor Planet Electronic Circular (Minor Planet Center).
* ↑ (Ingelesez) Georgiou, Aristos. (2023-01-10). «What makes the green comet green?» Newsweek.
* ↑ (Ingelesez) «A rare green comet is becoming visible in northern skies. How to see it without a telescope.» www.usatoday.com.
* ↑ «ATel #15879: Rotation period of comet C/2022 E3 ZTF from CN morphology» The Astronomer's Telegram 30 January 2023.
* ↑ (Ingelesez) «Understanding the Tails of Comet ZTF (C/2022 E3)» Sky & Telescope 2023-02-01.
* ↑ COBS: Comet C/2022 E3 (ZTF) observation list. .
* ↑ Hall, Shannon. (2023-01-20). «How to Watch the 'Green Comet' in Night Skies» The New York Times.
* ↑ (Ingelesez) Mack, Eric. (2023-01-23). «Bright Green Comet Passing Earth Is Visible Now in Dark Skies» CNET.

## Kanpo estekak

* Datuak: Q113590694
* Multimedia: C/2022 E3 (ZTF) / Q113590694
# CABI

The Centre for Agriculture and Bioscience International (CABI) irabazi asmorik gabeko nazioarteko erakundea da. Bere egitekoa munduan zehar osasunaren egoera hobetzea da, garapen eramangarriarekin zerikusia duten ezagutza zientifikoak zabalduz, aplikatuz eta sortuz, nekazaritzari, basozaintzari, osasungintzari eta baliabide naturalen administrazioari dagokienez, bereziki; garapen bidean dauden herrien beharrei arreta berezia eskaintzen die.

## Historia

Jatorriz Commonwealthen Nekazaritza Bulegoa izan zen erakundetik sortu zen CABI (Commonwealth Agricultural Bureaux, CAB) 1913an, Londresen, britainiar koloniei nekazaritzari buruzko informazio zientifikoa emateko zerbitzua sortu zenean. Urtez urte CABen zerbitzuak zabalduz joan ziren. 1985ean CAB International (CABI) izena hartu zuen, bere laguntza Commonwealthetik kanpo zeuden herrialdeetara ere hedatu baitzuen.

## Jarduera eremuak

CABIk hiru eremu nagusi ditu: argitalpenak, garapenerako informazioaren arloa eta biozientzia izeneko arloa, biologiari, bioaniztasunari eta ingurumenari buruzko azterketak eta esperimentuak egiten dituena. Azken hori da berriena. 1998an sortu zen, CABIk zituen lau institutu zientifikoak bilduz: entomologia, mikologia, parasitologia eta kontrol biologikoa. Aniztasun horri esker aitzindaria da eremu horretan, mundu osoan dauden erronka nagusietan: nekazaritzaren emankortasuna handitzea, baliabide biologikoak zaindu eta ongi erabiltzea, giza jardueraren eragin txarren aurka ingurumena babestea eta tropikoetako parasitoen eragin kutsatzaileari aurre egitea.

## Erakundearen egoitzak

Erakundearen egoitza, eta argitalpen, informazio eta biozientzia arloak Erresuma Batuan daude, Wallingforden, Oxfordshireko konderrian. Horrez gainera, zenbait ordezkaritza ditu Asiako hego-ekialdean (Kuala Lumpuren, Malaysian); Afrikan (Nairobin, Kenyan) eta Kariben (Curepen, Trinidad eta Tobagon). CABIren biozientzia sailak Erresuma Batuan dituen bi zentroetatik lan egiten du, eta beste bost ikerketagune ditu Kenyan, Malaysian, Pakistanen, Suitzan eta Trinidad eta Tobagon. Talde berezi batek irakaskuntzarako materialak prestatzen ditu eta prestakuntza programak antolatzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-09-08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q5008528
* Multimedia: Centre for Agriculture and Bioscience International / Q5008528
# Calion (Arkansas)

Calion Ameriketako Estatu Batuetako hiri bat da. Union konderrian dago, Arkansas estatuan. 429 biztanle ditu, 3,742549 kilometro koadroko azaleran banatuta.

## Ikus, gainera

* Union konderria

## Kanpo estekak

* Datuak: Q79293
* Multimedia: Calion, Arkansas / Q79293
# Calipatria (Kalifornia)

Calipatria Kaliforniako hiri bat da. Imperial konderrian kokatua dago. 2010ean 7.705 biztanle zituen, 9,6 kilometro koadrotan banatuta.

## Ikus, gainera

* Imperial konderria

## Kanpo estekak

* Datuak: Q931778
* Multimedia: Calipatria, California / Q931778
# Calio (Ipar Dakota)

Calio Ipar Dakotako hiri bat da. Cavalier konderrian kokatua dago. 2010ean 22 biztanle zituen, 21,12 kilometro koadrotan banatuta.

## Ikus, gainera

* Cavalier konderria

## Kanpo estekak

* Datuak: Q604944
* Multimedia: Calio, North Dakota / Q604944
# Calimaya (udalerria)

Calimaya Mexikoko udalerri bat da. Mexikoko estatuan kokatua dago. 2010ean 47.033 biztanle zituen 101,19 km²ko azaleran. Herriburua [[Calimaya de Díaz González (Calimaya)|Calimaya de Díaz González]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3300431
* Multimedia: Calimaya Municipality / Q3300431
# Calimesa (Kalifornia)

Calimesa Kaliforniako hiri bat da. Riverside konderrian kokatua dago. 2010ean 7.879 biztanle zituen, 38,5 kilometro koadrotan banatuta.

## Ikus, gainera

* Riverside konderria

## Kanpo estekak

* Datuak: Q2346469
* Multimedia: Calimesa, California / Q2346469
# Calihualá (udalerria)

Calihualá Mexikoko udalerri bat da. Oaxaca estatuan kokatua dago. 2010ean 1.220 biztanle zituen 69,06 km²ko azaleran. Herriburua [[Calihualá (Calihualá)|Calihualá]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.
# Calimera

Calimera Italiako udalerri bat da. Lecceko probintzian kokatuta dago, Apulia eskualdean. 66.777 biztanle ditu, 11,18 kilometro koadroko azaleran banatuta.

## Mugakideak

Calimerak honako udalerri hauekin egiten du muga:
Caprarica di Lecce Carpignano Salentino Castri di Lecce Martano Melendugno Vernole Zollino Martignano

## Kanpo estekak

* Datuak: Q52118
* Multimedia: Calimera / Q52118
# Brachymeles

Brachymeles Scincidae familiaren barruan sailkatua dagoen narrasti genero bat da. Thailandia, Filipinak eta Borneon aurki daitezke.

## Espezieak

* Brachymeles apus Hikida, 1982
* Brachymeles bicolandia Siler, Fuiten, Jones, Alcala & Brown, 2011
* Brachymeles bicolor (Gray, 1845)
* Brachymeles boholensis Brown & Rabor, 1967
* Brachymeles bonitae Duméril & Bibron, 1839
* Brachymeles boulengeri Taylor, 1922
* Brachymeles brevidactylus Siler, Fuiten, Jones, Alcala & Brown, 2011
* Brachymeles cebuensis Brown & Rabor, 1967
* Brachymeles cobos Siler, Fuiten, Jones, Alcala & Brown, 2011
* Brachymeles elerae Taylor, 1917
* Brachymeles gracilis (Fischer, 1885)
* Brachymeles hilong Brown & Rabor, 1967
* Brachymeles kadwa Siler & Brown, 2010
* Brachymeles libayani Siler, Fuiten, Jones, Alcala & Brown, 2011
* Brachymeles lukbani Siler, Balete, Diesmos & Brown, 2010
* Brachymeles makusog Siler, Diesmos & Brown, 2010
* Brachymeles mindorensis Brown & Rabor, 1967
* Brachymeles minimus Brown & Alcala, 1995
* Brachymeles miriamae (Heyer, 1972)
* Brachymeles muntingkamay Siler, Rico, Duya & Brown, 2009
* Brachymeles orientalis Brown & Rabor, 1967
* Brachymeles paeforum Siler, Fuiten, Jones, Alcala & Brown, 2011
* Brachymeles pathfinderi Taylor, 1925
* Brachymeles samad Siler, Jones, Diesmos, Diesmos & Brown, 2012
* Brachymeles samarensis Brown, 1956
* Brachymeles schadenbergi (Fischer, 1885)
* Brachymeles suluensis (Taylor, 1918)
* Brachymeles talinis Brown, 1956
* Brachymeles taylori Brown, 1956
* Brachymeles tiboliorum Siler, Jones, Diesmos, Diesmos & Brown, 2012
* Brachymeles tridactylus Brown, 1956
* Brachymeles tungaoi Siler & Brown, 2010
* Brachymeles vermis Taylor, 1918
* Brachymeles vindumi Siler & Brown, 2010
* Brachymeles vulcani Siler, Jones, Diesmos, Diesmos & Brown, 2012
* Brachymeles wrighti Taylor, 1925

## Kanpo estekak

* Datuak: Q834134
* Multimedia: Brachymeles / Q834134
* Espezieak: Brachymeles
# Buruileria plaza

Buruileria plaza Gasteizko plaza bat da.

## Kokapena

Alde Zaharrean dago, Hedegile eta Txikita kaleek bat egiten duten tokian dago, Santa Maria katedralaren azpian.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera, Buruileria auzoa deitzen zitzaion Santa Maria kantoia eta Txikita kalearen inguruari. 1985eko otsailaren 15ean erabaki zuen Udalak plazari izena ematea, ingurunea berrito eta gero.
Erdi Aroan Buruileroak izaten ziren oihalak ehuntzen zituztenak.

## Kanpo estekak

* Datuak: Q56604383
* Multimedia: Plaza de la Burullería / Q56604383
# Buruaskitasun

Buruaskitasuna edo autoaskitasuna pertsona edo talde batek bere behar ekonomikoak beste inorekin harremanetan jarri edo inoren laguntza jaso gabe asetzen dituenean gertatzen den egoera da. Autonomiaren alderdietako bat, ekonomiarekin loturikoa. Autoaskitasuna helburu duen nazio edo herrialde baten antolakuntza politiko eta ekonomikoari autarkia deritzo.

### Ikus, gainera

* Autohornikuntza

## Kanpo estekak

* Datuak: Q19947850
# Burugabetze

Burugabetzea norbaiten burua gorputzetik ebakitzea ala banatzea da. Ekintza honen jarduera ezagunena heriotz zigor gisa da, bai aizkora, ezpata edo gillotina bidez.
Zigortuak hiltzeko modurik azkarrenetako bat da, Antzinako Erroma eta Erdi Aroko Europan nagusiki patrizio, errege, erregin, noble eta jauntxoei pribilegio moduan eskeintzen zitzaien heriotz zigorra zen, gehienbat jende arruntak jasaten zituzten gainontzeko zigor heriotz anker, luze eta basatiagoak ez bezala, ustez "zibilizatuagoa", ia sufrimendurik gabe eta berehala burutzen zelako.
Heriotz zigor honen urrezko aroa Erdi Aroa eta batez ere Frantziako Iraultza izan ziren, azken honetan gillotinari esker.

## Kanpo estekak

* Datuak: Q204933
* Multimedia: Decapitation / Q204933
# Burujón

Burujón Toledoko udalerria da, Torrijos eskualdean dagoena.
2009ko urtarrilaren 1eko erroldaren arabera 1.455 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q960799
* Multimedia: Burujón / Q960799
# Burubio

Burubio, Araba probintzian topa dezakegun euskal mendia da. Burubio mendia, Santa Cruz bezala ere ezagutua, 538 altuera duen eta Araba probintzian topatzen den mendi bat da. Kokapen zehatza 43.036978 eta -3.018512 da. Mendi hontara ondorengo igoera puntuetatik igo daiteke: Amurrio.

## Ikus gainera

Zerrenda:Arabako mendiak

## Kanpo estekak

Burubio, http://www.euskal-herria.org/.
# Bregnano

Bregnano Italiako udalerri bat da. Comoko probintzian kokatuta dago, Lombardia eskualdean. 6.390 biztanle ditu, 6,17 kilometro koadroko azaleran banatuta.

## Mugakideak

Bregnanok honako udalerri hauekin egiten du muga:
Cadorago Cermenate Lomazzo Rovellasca Lazzate

## Kanpo estekak

* Datuak: Q244136
* Multimedia: Bregnano / Q244136
# Breguzzo

Breguzzo Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. biztanle ditu, 34,89 kilometro koadroko azaleran banatuta.

## Mugakideak

Breguzzok honako udalerri hauekin egiten du muga:
Bolbeno Bondo Daone Roncone Tione di Trento Villa Rendena Lardaro

## Kanpo estekak

* Datuak: Q246647
* Multimedia: Breguzzo / Q246647
# Brego

Brego, Tolkienen legendariumeko pertsonaia bat da, eta, bere istorioa, Eraztunen Jauna eleberriaren eranskinetan kontatzen da. Rohango bigarren erregea izan zen, [[Eorl] gaztearen seme eta oinordekoa, norengandik erresuma heredatu zuen Eguzkiaren Hirugarren Aroko 2545ean.
Bere erregealdian, Eotheoden Kalenardhonerako aldaketak jarraitu zuen. Gainera, Bregok, Rohango mugak bere etsaietatik babestu zituen, Ekialdeko gizakiak eta dunledinarrak, alegia.
Meduseldeko jauregia eraiki zuen eta Edoras Markako hiriburu bihurtu zuen.
Bere seme nagusia zen Baldor, harropuztuta, Hildakoen Bidezidorra zeharkatzera joan zen, eta sekula ez zuten aurkitu. Brego, penaz hil zen handik gutxira, eta bere oinordekoa, bere seme Aldor izan zen. Bregok, Eofor izeneko hirugarren seme bat izan zuen, Eomerren aita zen Eomunden arbasoa izango zena.

## Egokitzeak

Peter Jacksonen Eraztunen Jauna: Bi dorreak filmean, Aragorn, Brego izeneko zaldi baten gainean doan, dirudienez, izena, antzinako erregearen omenez zuena. Hau ebazten da, Aragorn eta zaldiak elkar ikusten duten lehen aldian, honek, errege izena duela esaten baitio. Zaldi hau, Theodredena zen, Theoden erregearen seme oinordekoa.
# Breguet XIX

Breguet 19 (Breguet XIX, eta/edo Br.19 edo Bre.19 laburtua) bonbaketari arina eta azterketa-hegazkina izan zen, Breguet Aviation konpainia frantsesak 1920. urtearen hasieran eraikia. Espainian 1920ko eta 1930eko hamarkadetan egon zen lanean, eta Espainiako Gerra Zibilean parte hartu zuen, bai errepublikanoekin bai matxinatutako indarrekin.

## Espainiako operazioak

1923an, Aeronautika Militarrak prototipo bat eta hura fabrikatzeko lizentzia erosi zituen. Ondoren, CASA lantegian hasi zen produkzioa, A2 eta B2 ereduen aldaera batzuekin. Breguet 14ren ondorengo jaio zen, eta arrakasta handia izan zuen bonbaketari arin gisa egindako misioetan. Gailu biplano eta biplaza bat da, eta egitura duraluminio eta oihalez osatua zuen. 1. 19 TR bertsioak 3700 l-ko tanga bat eta 4.000 litro erregai eramateko depositu gehigarri batzuk zituen.
«19GR» eredua —Raid Handia— ED baino geroagoko aldaketa ofizial bat izan zen, distantzia luzeko hegaldietarako, 5.000 litroko tanga zuena, Espainiatik Kubarako hegaldia Cuatro Viento izenarekin egin zuena. Lau haizetako hegaldia
Lehenengo 19 aparatuak Frantziatik inportatu ziren eta hurrengo 26ak pieza frantsesekin osatu ziren. Azkenean, 177 hegazkin inguru manufakturatu ziren (horietatik 50 Hispano-Suitza motorrarekin eta gainerakoak Lorraine-Dietrich 12Eb motorrarekin).

## Kanpo estekak

* Datuak: Q1424539
* Multimedia: Bréguet 19 / Q1424539
# Brehme (Alemania)

Brehme Alemaniako udalerria da. Turingia estatuan dago, [[Eichsfeld (barrutia)|Eichsfeld]] barrutian. 2014an 1.101 biztanle zituen 5,28 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q631329
* Multimedia: Brehme / Q631329
# Brehon legeak

Brehon legeak (irlanderaz An Féineachas eta Dlí na mBreithiún eta ingelesez Brehon law) Irlanda gaelikoan eguneroko bizitza eta politika gobernatu zuten estatutuak izan ziren. 1169ko Irlandako normandiar inbasioa jazotzean gainbehera jasan zuten, baina XIII-XVII. mendeen artean uhartearen zatirik handienean berpiztu egin ziren, ofizialki indarrean zeuden ingeles legeekin batera.
Irlanderaz An Féineachas izena Feni edo gizon askeen legeak zirela adierazten du.
Bizitza zibila nahiz kode kriminala erregulatzen zuten, egindako kalte ordainak eta jabetzak, bai eta ondorengotzak eta kontratuak ere; Irlandako antzinako legegileentzat estatuak krimenak zigortzeko eskumena izatea arrotza zitzaien. Lege hauek Goi Erdi Aroko Irlandako gizartearen ierarkizazioa agertarazten dute, maila sozialak, eta jabetzen arabera, bakoitzaren eskubideak eta betebeharrak, bai eta jaunen, beren bezeroen eta morroien harremanak zehazten zituzten.

## Kanpo estekak

* Datuak: Q905501
# Brehov

Brehov Eslovakiako udalerri bat da, Trebišoveko barrutian kokatuta. 7,90 km²ko azalera du eta 606 biztanle 2017ko datuen arabera.

## Historia

Idatzizko lehen aipamena 1309. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q748477
* Multimedia: Brehov / Q748477
# Calliphylla

Calliphylla Gelechiidae familiako tximeleta genero bat da. Bere espezie tipoa Calliphylla retusa da.

## Espezieak

| Espeziea | Irudia | Egoera |
| Calliphylla armatovalva | | daturik gabe |
| Calliphylla retusa | | daturik gabe |

## Kanpo estekak

* Datuak: Q5022726
* Espezieak: Calliphylla